ગરમીમાં રિલેક્સ થવા માટે જો સૌથી બેસ્ટ ઓપ્શન હોય કે જે પહેરીને તમે રિલેક્સ થઇ શકો તો એ છે શોર્ટ્સ. જી હા, જ્યારે તમે જીન્સ, કુર્તી, લેગિંગ્સ, પ્લાઝો, ટ્રાઉઝર એ તમામ કપડા પહેરીને થાકી જાવ ત્યારે શોર્ટ્સ તમારા માટે બેસ્ટ ઓપ્શન છે. દિવસભર ઓફિસ જઇને જ્યારે ઘરે આવો છો ત્યારે સૌથી પહેલા એમ થાય છે કે ક્યારે શોર્ટ્સ પહેરીને રિલેક્સ થાવ. અને એમાં પણ ઉનાળાની આ ચીપચીપી ગરમી, પરસેવાથી એટલા કંટાળી જવાય છે કે જ્યારે પહેરવા માટે શોર્ટ્સ મળે એટલે હાંશકારાનો અનુભવ થાય છે. આ શોર્ટ્સ તમે બારેમાસ પહેરશો તો પણ આની ફેશન ક્યારેય નહી જાય. જ્યારે તમારુ જીન્સ જૂનુ થઇ જાય અથવા તો એ જીન્સ પહેરીને કંટાળી ગયા હોવ તો તમે એ જીન્સને ઘરે જ કાપીને શોર્ટ્સ બનાવી શકો છો. આમ પણ માર્કેટમાં શોર્ટ્સ માટે ડેનિમ, કોટન, હોઝિયરી, પ્રિન્ટેડ, કાર્ગો જેવા વિકલ્પ છે. સૌથી પહેલા વાત કરીએ જૂનું અને જાણીતુ એવા ડેનિમની, ડેનિમના શોર્ટ્સ તમને બજારમાં રેડી મળી રહે છે. પંરુત જો તમારે ઘર માટે શોર્ટ્સ લેવુ હોય તો ડેનિમનું નવુ શોર્ટ્સ ખરીદવાની જરૂ નથી. કારણ કે ઘરે તમારા ડેનિમના જીન્સ પડ્યા હોય જે જૂના થઇ ગયા હોય તેને તમે કાપીને પહેરી શકો છો. તમે ઘરે જ તેને કટ કરો અને હા એક વાતનું ખાસ ધ્યાન રાખો કે નીચેથી કટ કરી એને ક્યારેય સીવડાવશો નહી. કારણ કે શોર્ટ્સનો લુક એમાં જ આવશે અને એ થોડુ ફન્કી પણ લાગશે. ડેનિમના શોર્ટ્સ પર લૂઝ ટી-શર્ટ એક અલગ જ લુક આપશે.